Koncertblog2016. február 09. 23:40
Két törtütemű műfaj, a drum'n'bass és a hiphop után következzenek a breakbeat/bassmusic tavalyi legjobbjai, a Budapesten élő, észt őstehetség producer, Miss Mants szelekciójában. A Fatboy Slim-remixes indítás után föltűnik a műfaj aktuálisan egyik, ha nem a legnagyobb sztárja, Krafty Kuts, de került az anyagba a magyar párostól, Beatman&Ludmillától is egy szám, és hogy tovább fokozzuk a girlpowert, a világ-breakbeat és a hazai közönség egyik kedvence, az orosz Lady Waks is képviselteti magát a podcastben. Koncertblog Best of Break 2015 Session - podcaster Miss Mants, artworker Szerdahelyi László.
Miss Mants: Budapest konzervatív - megvannak a pénteki esti A38-nyertesek
Koncertblog2015. szeptember 23. 13:19
Szeptember 25-én az A38 állóhajó gyomrában eleresztik a törteket és a garázs-house-t Ludmilla és barátai. A többszörös Breakspoll-győztes djane ezúttal hadra fogja B'Andrét és a Ninjabreakz dj-it, továbbá - végre! - az észt breakproducert és lemezlovast, Miss Mantsot - nos, vele már nagyon régóta várjuk az alkalmat, hogy interjút közöljünk, érthetetlen módon ugyanis annyira ritkán játszatják (pedig Budapesten él), hogy valósággal vadászni kellett az alkalmat. Beszélgetésünk leiratából kiderül, milyen volt neki csupa zenész között felnőni, milyen Budapest New Yorkhoz vagy Londonhoz képest, milyen manapság breakbeatet írni, vagy nehezebb-e nőként érvényesülni a szakmában. Szokás szerint persze ingyenjegyek az interjú után a pénteki Ludmilla & Friends partyra - sőt, az A38 saját felajánlása nyomán a partyjegynyertesek ingyen mehetnek az előtte, nyolckor kezdődő Anima Sound System-koncertre is, mely a hazai elektronikus zenei, sőt poptörténelem egyik kiemelkedő lemezét, a húsz éve megjelent Shalom újrabemutatója. Megvannak a nyertesek.